बावरली के अमलकराम का किया मेडिकल कॉलेज में देहदान
बावरली के अमलकराम का किया मेडिकल कॉलेज में देहदान
बालेसर | बावरलीके एक व्यक्ति की मृत्यु होने पर उनके परिजनों ने उनकी देह को मेडिकल कॉलेज में दान कर दिया। समाजसेवी धर्माराम चौधरी राजेंद्र कुमार लिखणियां ने बताया कि मूल रूप से कुई इंदा हाल निवासी बावरली अमलकराम सिद्वप मेघवाल का मंगलवार को अचानक तबियत खराब हो गई। जिनको जोधपुर के महात्मा गांधी अस्पताल लेकर गए। जहां पर उनका निधन हो जाने पर परिजनों ने उनके शव को मेडिकल कॉलेज जोधपुर में देहदान कर दिया। इस मौके पर उनके पुत्र अधिवक्ता विशनाराम सिद्वप, महेशकुमार, राधेश्याम, सुखदेव सहित कई लोग मौजूद थे।
आठवाहनों के चालान काटे
शेरगढ़ आंचलिक | शेरगढ़के पास हिम्मतपुरा तिराया पर बस पलटने से तीस सवारियों घायल हो गई थी। बस के सड़क हादसे को लेकर बुधवार को थानाधिकारी मनोज राणा ने टीम गठित कर ओवरलोड क्षमता से अधिक सवारियों बिठाने वाले वाहन चालकों के खिलाफ कार्यवाही करते हुए आठ वाहनों के चालान काटे।
जन्म-मृत्युविवाह पंजीयन का दिया प्रशिक्षण
पीपाड़ शहर। पंचायतसमिति सभागार में बुधवार को जन्म-मृत्यु एवं विवाह पंजीयन प्रशिक्षण कार्यक्रम आयोजित हुआ। इस दौरान अतिरिक्त जिला रजिस्ट्रार एवं विकास अधिकारी चिदंबरा परमार सहित कई अधिकारी मौजूद थे। प्रशिक्षण शिविर में जन्म-मृत्यु विवाह पंजीयन में नियमों की जानकारी, दत्तक पुत्र -पुत्रियों के मामले में अधिनियम, नाम संशोधन,आवेदनों के निस्तारण तथा प्रमाण पत्रों को ई-साइन द्वारा जारी करने मामले में प्रशिक्षण दिया। शिविर में विभिन्न ग्राम पंचायतों की ग्राम सेवक,स्वास्थ्य केंद्रों के उप रजिस्ट्रार,नगर पालिका क्षेत्र के रजिस्ट्रार तथा एएनएम कार्यकर्ताओं ने भाग लिया। इस दौरान कार्यक्रम में ब्लॉक सांख्यिकी अधिकारी मुनीरदीन पठान, आर्थिक एवं सांख्यिकी कार्यालय जोधपुर की आशा माथुर, मधुसूदन दवे, ब्लॉक मुख्य चिकित्सा अधिकारी बिलाड़ा तथा भोपालगढ़ भी मौजूद रहे।
डोडापोस्त अफीम दूध के साथ एक गिरफ्तार
आऊ | जोधपुरजिला ग्रामीण पुलिस ने भोजासर पुलिस थाना क्षेत्र में मादक पदार्थ तस्करों के विरुद्ध कार्यवाही करते हुए एक तस्कर से 48.500 किलोग्राम डोडा पोस्त 300 ग्राम अफीम दूध 200 ग्राम बना हुआ अफीम दूध बरामद किया। जिला पुलिस अधीक्षक जोधपुर ग्रामीण हरेंद्र कुमार महावर ने बताया कि मंगलवार को सूचना के आधार पर स्पेशल टीम एवं थाना अधिकारी भोजासर ने संयुक्त कार्यवाही करते हुए गोकुलराम पुत्र मोहनराम विशनोई के कब्जे से डोडा पोस्त, अफीम दूध बरामद कर गिरफ्तार किया।
संपर्कपोर्टल पर एक साल पहले शिकायत के बाद भी नहीं हुई कार्यवाही
आऊ | घंटियालीके ब्राह्मणों के मोहल्लेवासियों ने एक साल पहले राजस्थान संपर्क पोर्टल पर शिकायत करने पर भी कोई कार्रवाई नहीं हुई। इस ओर अधिकारी ध्यान नहीं दे रहे है। मृत पशु हड्डियां का स्थान ग्राम से दूर करने का निर्णय लिया गया परिवहनकर्ता को भी पाबंद कर दिया। लेकिन ये सब सिर्फ कागजों में ही सीमित रहा क्योंकि आज भी मृत पशु हड्डियां वहीं डाली जा रही है। जहां पर पहले डाली जा रही थी। इसलिए ब्राह्मणों के मोहल्लेवासियों ने ज्ञापन में लिखा कि वहां पर हर समय श्वानों का जमावड़ा रहता है। इससे अकेले उस रास्ते से गुजरना मुश्किल हो गया है श्वान हमारे घरों में हड्डियां लेकर जाते है बदबू आती रहती है। बीमारियां फैलने का डर है। इसलिए वार्डपंच पूनाराम सहित ग्रामीणों ने आग्रह किया है कि इस पर जल्दी से जल्दी कार्यवाही करवाए अन्यथा आंदोलन किया जाएगा।
साथीनगांव में प्रशासन ने रास्ते से हटाया अतिक्रमण
पीपाड़ शहर | साथीनस्थित एक गैर मुमकिन रास्ते से अवैध अतिक्रमण हटाने की कार्यवाही नायब तहसीलदार पीपाड़ की उपस्थिति में की गई। प्राप्त जानकारी के अनुसार ग्रामीणों की मांग पर साथीन गांव स्थित खसरा नंबर 1397 गैर मुमकिन रास्ते पर किए गए अतिक्रमण को पुलिस की उपस्थिति में जेसीबी से हटाने की कार्यवाही अमल में लाई गई। इस दौरान नायब तहसीलदार किशनाराम चौधरी आरआई कैलाशचंद्र मीणा सहित पटवारी, ग्रामसेवक, सरपंच, मंडल सदस्य ग्रामीण भी मौजूद थे।
उपखंडस्तरीय जनसुनवाई आज
पीपाड़ शहर| पंचायतसमिति सभागार में गुरुवार सुबह 11 बजे उपखंड स्तरीय जनसुनवाई का आयोजन उपखंड अधिकारी रिछपालसिंह बुरड़क की अध्यक्षता में होगा। इस दौरान तहसीलदार प्रभात त्रिपाठी, विकास अधिकारी चिदंबरा परमार, प्रधान इंद्रा मेघवाल, पालिकाध्यक्ष महेंद्रसिंह कच्छवाह, उपप्रधान डूंगरराम बडियार सहित प्रमुख अधिकारी जनप्रतिनिधी भी मौजूद रहेंगे। जनसुनवाई में उपखंड क्षेत्र के ग्रामीण अपनी समस्याओं के साथ उपस्थित होंगे।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva